|  |  |  |
| --- | --- | --- |
| **UNIVERSITATEA “ŞTEFAN CEL MARE” DIN SUCEAVA** | **–** Lucrări de construcţii pentru Amenajarea unei săli de consiliu în Corpul A **–** | **UNIVERSITATEA “ŞTEFAN CEL MARE” DIN SUCEAVA**  **Nr. din** |
| **SERVICIUL ACHIZIŢII PUBLICE** | **S.C. SRL**  **Nr. din** |

**CONTRACT DE LUCRĂRI**

***1. Preambul***

În temeiul Legii 98/2016 privind achizitiile publice si al HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publică/acordului-cadru din Legea nr. 98/2016 privind achizitiile publice , s-a încheiat prezentul contract de execuţie de lucrări, **între**

**Universitatea “Ştefan cel Mare” din Suceava** adresa sediu str. Universităţii **nr. 13, cod 720 229**, Suceava, tel**. 0230 216147**, fax **0230 523747,** codul fiscal **4244423**, reprezentată prin prof. univ. dr. ing. VALENTIN POPA, funcţia Rector în calitate de **achizitor**, pe de o parte,

şi

**S.C. ............. ,cu sediul in , str. , nr. , bl. , sc. , ap , jud. , telefon/fax: , numar de inmatriculare , cod fiscal , deschis la Trezoreria ..............., reprezentat prin ,**

**in calitate de executant,pe de alta parte.**

**2. *Definiţii***

**2.1** - în prezentul contract următorii termeni vor fi interpretaţi astfel:

**a.** ***contract*** -prezentul contract şi toate anexele sale;

**b. *achizitor şi executant*** - părţile contractante, aşa cum sunt acestea numite în prezentul contract;

**c. *preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**d*.  perioada in care produce efecte contractul*** - intervalul de timp in care prezentul contract operează valabil între părţi, potrivit legii, ofertei şi documentaţiei de atribuire, de la data intrării sale în vigoare şi până la epuizarea convenţională sau legală a oricărui efect pe care îl produce, inclusiv perioada de garanţie tehnică şi eventualele pretenţii fondate pe clauzele sale;

**e. *amplasamentul lucrării*** – locul unde executantul execută lucrarea.

**f.** ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;

**g. *zi*** *-* zi calendaristică; *an* - 365 de zile.

**3. *Interpretare***

3.1- În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2- Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.Obiectul principal al contractului***

4.1- Executantul se obligă să execute şi să finalizeze Lucrări de reamenajare pentru “Lucrări de construcţii pentru Amenajarea unei săli de consiliu în Corpul A cod CPV ***45453000-7 – Lucrari de reparatii generale si renovare;***

4.2 - Achizitorul se obligă să plătească executantului pentru execuţia de „ Lucrări de construcţii pentru Amenajarea unei săli de consiliu în Corpul A **–** suma totală de ........... **lei** inclusiv TVA, din fonduri venituri proprii.

**5. *Preţul contractului***

5.1 - Preţul convenit pentru îndeplinirea contractului, plătibil executantului de către achizitor conform ofertei prezentate, este de **............** **lei**, la care se adaugă TVA în valoare de **....................** **lei**.

**6. *Durata contractului***

6.1 - Prezentul contract intră în vigoare la data de **..............** şi va fi valabil până la data de .................. Executantul se obligă să execute şi să finalizeze lucrările la obiectivul Lucrări de construcţii pentru Amenajarea unei săli de consiliu în Corpul A**.**

Executantul se obligă să remedieze în perioada de garanţie orice defecte la Lucrări de construcţii pentru Amenajarea unei săli de consiliu în Corpul A**.**

6.2 – Contractul va continua să producă efecte până la epuizarea convenţională sau legală a oricărui efect, inclusiv perioada de garanţie şi eventualele pretenţii fondate pe clauzele sale.

**7.** ***Executarea contractului***

7.1 – Contractul de execuţie lucrări intră în vigoare de la data semnării, .

**8. *Documentele contractului***

8.1 - Documentele contractului sunt constituite în anexa acestuia:

a) propunerea tehnico-financiară;

b) caiet de sarcini, clarificări.

**9. Obligaţiile principale ale executantului**

9.1 - (1) Executantul are obligaţia de a executa şi finaliza lucrările precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.

Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

(2) Termenul de execuţie a lucrării este de **60 zile calendaristice de la data semnării contractului de către ambele părţi**.

9.2. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor Legii nr.10/1995 privind calitatea în construcţii, cu modificările ulterioare.

9.3 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

9.4 - Pe parcursul execuţiei lucrărilor şi a remedierii viciilor ascunse, executantul are obligaţia:

i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

iii) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.5 – (1) Pe parcursul execuţiei lucrărilor şi a remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor, sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricarei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.6 - (1) Pe parcursul execuţiei lucrării, executantul are obligaţia, pe cheltuiala proprie:

i) de a evita, pe cât posibil, acumularea de obstacole inutile pe şantier;

ii) de a depozita sau retrage orice utilaje, echipamente, instalatii, surplus de materiale;

iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

**10. Clauza specifică la activitatea de securitate şi sănătate în muncă**

*Antreprenorul general (executantul) este în totalitate răspunzător de aplicarea prevederilor Legii nr. 319/2006 – a securităţii şi sănătăţii în muncă, precum şi a Normelor metodologice de aplicare a Legii nr. 319/2006 aprobate prin HG 1425/2006. Antreprenorul general (executantul) este identificat cu angajatorul în accepţiunea Legii 319/2006.*

*Responsabilitatea organizării şi conducerii şantierului de construcţii revine în totalitate antreprenorului general (executantul).*

*Responsabilitatea comunicării, cercetării şi înregistrării evenimentelor este numai de competenţa antreprenorului general (executantul).*

**11. *Obligaţiile principale ale achizitorului***

11.1 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

a) amplasamentul lucrării, liber de orice sarcină;

b) suprafeţele de teren necesare pentru depozitare şi pentru organizarea de şantier;

c) racordurile pentru utilităţi (apă, gaz, energie, canalizare etc.), până la limita amplasamentului şantierului. Stabilirea amplasamentului a suprafeţei de teren pentru organizarea de şantier, a căilor de acces şi a utilităţilor care se pun la dispoziţie se face numai de către achizitor în funcţie de posibilităţile reale din teren.

(2) Costurile pentru consumul de utilităţi precum şi cel al contoarelor sau al altor aparate de măsurat se suportă de către executant.

**12. *Sancţiuni pentru neîndeplinirea culpabilă a obligaţiilor***

12.1 - În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la daune interese conform articolului 1536 Cod Civil aprobat prin Legea 287/2009.

12.2 - În cazul în care achizitorul nu onorează facturile la expirarea perioadei convenite, atunci acesta are obligaţia de a plăti dobânda penalizatoare la nivelul dobânzii legale, conform Legii 72/2013.

12.3- Nerespectarea obligaţiilor asumate prin prezentul contract de către una dintre părţi, in mod repetat (mai mult de 2 ori), dă dreptul părţii lezate de a considera contractul de drept reziliat şi de a pretinde plata de daune-interese.

12.4- Achizitorul îşi rezervă dreptul de a renunţa la contract, printr-o notificare scrisă adresată executantul, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru executant. In acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***13. Garanţia de bună execuţie***

13.1 - Furnizorul se obligă să constituie garanţia de bună execuţie a contractului in termen de 5 zile lucratoare de la data semnarii contractului, in cuantum de lei, reprezentand 10% din valoarea contractului fara TVA, avand valabilitatea pana la data de .................

***Garantia de buna executie se va constitui in una din formele prevăzute de art. 40 din HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului cadru din Legea nr.98/2016 privind achizitiile publice.***

Perioada de garanţie a lucrărilor este de 24 luni de la data încheierii procesului verbal de recepţie la terminarea lucrărilor.

13.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate. În situaţia executării garanţiei de bună execuţie, parţial sau total, executantul are obligaţia de a reîntregii garanţia în cauză raportat la restul rămas de executat.

13.3 – Achizitorul se obligă să restituie garanţia de bună execuţie după executarea obligaţiilor asumate de către executant în conformitate cu prevederile legale în vigoare.

Garanţia de bună execuţie se va restitui parţial, în procent de 70%, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim.

Restul de 30% din valoarea garanţiei se restituie la expirarea perioadei de garanţie a lucrărilor executate, la încheierea procesului verbal de recepţie finală.

Perioada pentru care se constituie garanţia de bună execuţie este până la recepţia finală a lucrărilor.

13.4 - Garanţia tehnică este distinctă de garanţia de bună execuţie a contractului

***14. Începerea şi execuţia lucrărilor***

14.1 - Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

14.2- Executantul are obligaţia de a asigura accesul reprezentantului achizitorului (dirigintelui de santier) la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

14.3 - Materialele trebuie să fie de cel puţin calitatea prevăzută în documentaţia de execuţie; verificările şi testările materialelor folosite la execuţia lucrărilor precum şi condiţiile de trecere a recepţiei sunt descrise în caietul de sarcini.

***15. Întârzierea şi sistarea lucrărilor***

15.1 - În cazul în care:

i) volumul sau natura lucrărilor neprevăzute; sau

ii) condiţiile climaterice excepţional de nefavorabile; sau

iii) oricare alt motiv de întârziere care nu se datorează executantului şi nu a survenit prin încălcarea contractului de către acesta;

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili, de comun acord prin act adiţional, orice prelungire a duratei de execuţie la care executantul are dreptul.

15.2 - Executantul are dreptul de a sista lucrările sau de a diminua ritmul execuţiei dacă achizitorul nu plăteşte în termen de 15 de zile lucrătoare de la expirarea termenului convenit pentru plată; în acest caz va notifica, în scris, acest fapt achizitorului. După ce achizitorul îşi onorează restanţa, executantul va relua executarea lucrărilor în termen de 1 zi de la data achitării facturii.

***16. Finalizarea lucrărilor***

16.1 - Ansamblul lucrărilor sau, dacă este cazul, oricare parte a lor, trebuie finalizat în termenul convenit, termen care se calculează de la data începerii lucrărilor.

16.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

16.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba, amâna sau de a respinge recepţia.

***17. Perioada de garanţie acordată lucrărilor***

17.1 - Perioada de garanţie decurge de la data recepţiei la terminarea lucrărilor şi pâna la recepţia finală. *Perioada de garanţie a lucrărilor este de 12 luni de la data încheierii procesului verbal de recepţie la terminarea lucrărilor*.

17.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

i) utilizării de materiale, de instalaţii sau a unei manopere neconforme cu prevederile

contractului; sau

ii) unui viciu de concepţie, acolo unde executantul este responsabil de proiectarea unei parţi a lucrărilor; sau

iii) neglijenţei sau neîndeplinirii de catre executant a oricăreia dintre obligaţiile explicite sau mplicite care îi revin în baza contractului.

17.3 În cazul în care executantul nu execută lucrările prevazute la clauza 17.2, alin.(1), achizitorul este îndreptăţit să contracteze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***18. Modalităţi de plată***

18.1 - Achizitorul are obligaţia de a efectua plata către executant în termenul convenit.

*Plata se va face în lei, în termen de 30 de zile de la data acceptării situaţiilor de plată de către dirigintele de santier.*

18.2 - În cazul în care plata nu se va efectua la termenul convenit, părţile de comun acord pot stabili o reeşalonare la plată a sumelor datorate, pentru fiecare tranşă urmând a fi stabilit un termen de plată.

18.3 - Plata facturii se va face după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită conform art. 18.1.

18.4 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie.

***19. Ajustarea preţului contractului***

19.1 - Pentru lucrările executate, plăţile datorate de achizitor executantului sunt cele declarate în propunerea financiară, anexă la contract.

19.2 - Preţul contractului este ferm, nu se actualizează .

***20. Amendamente***

20.1 - Părţile contractante au dreptul, pe durata îndeplinirii contractului, de a conveni modificarea clauzelor contractului (cu exceptia clauzei 19.2), prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***21. Cesiunea***

21.1 – Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi stabilite iniţial.

***22. Forţa majoră***

22.1 - Forţa majoră este constatată de o autoritate competentă.

22.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

22.4 - Partea contractantă care invocă forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***23. Soluţionarea litigiilor***

23.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către de către Camera de Comerţ şi Industrie a României sau de catre instanţa judecatoreasca competentă din Suceava.

***24. Limba care guvernează contractul***

24.1 – Limba care guvernează contractul este limba română.

**25. *Comunicări***

25.1-(1) Orice comunicare între părţi, referitoare la îndeplinirea prezentului contract,  
trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

25.2-Comunicările dintre părţi se pot face şi prin telefon, fax sau e-mail, cu condiţia confirmării în

scris a primirii comunicării.

***26. Legea aplicabilă contractului***

26.1 – Contractul va fi interpretat conform legilor din România.

***27. Dispoziţii finale***

27.1 În conformitate cu dispoziţiile articolului 1203 din Codul Civil aprobat prin Legea 287 din 2009 pus în aplicare prin Legea 71 din 2011, cu modificările ulterioare, executantul acceptă în mod expres şi neechivoc conţinutul următoarelor articole : art. 5, art. 6, art. 7, art.9, art. 10, art. 12, art.13, art. 14, art.15, art. 16, art.17, art.18, art.19, art.20, art. 21.

Părţile au înţeles să încheie astăzi ................, prezentul contract în 2 (două) exemplare, câte unul pentru fiecare parte.

|  |  |
| --- | --- |
| BENEFICIAR,  **UNIVERSITATEA „STEFAN CEL MARE” din SUCEAVA** | EXECUTANT,  **S.C.**  Administrator , |
| Rector  Rector Prof.univ.dr.ing. Valentin POPA |  |
| Avizat,  Director General Administrativ  Ing. Cătălin VELICU |  |
| Director Directia Economica,  Ec.Elena Balan  Oficiul Juridic,  Jr.Elena-Delia Bancu  Sef Serviciu Achizitii Publice  Jr.Eugenia Munteanu  Adm. financiar  Elena Ramona PRAZNIŢCHI  Sef Serviciu Tehnic – Investitii  Ing. Titi Liviu Murarescu |  |

**ANEXA 1**

**LA CONTRACTUL NR. /**

|  |  |  |  |
| --- | --- | --- | --- |
| **Nr. Crt.** | **Denumire lucrare** | **Pret LEI fără T.V.A. LEI** | **T.V.A.**  **LEI** |
| **1.** | Lucrări de construcţii pentru Amenajarea unei săli de consiliu în Corpul A |  |  |
| **TOTAL VALOARE LEI FĂRĂ T.V.A.** | |  | |
| **TOTAL VALOARE LEI CU T.V.A.** | |  | |

|  |  |
| --- | --- |
| BENEFICIAR,  **UNIVERSITATEA „STEFAN CEL MARE” din SUCEAVA** | \  EXECUTANT,  **S.C.**  Administrator , |
| Rector  Rector Prof.univ.dr.ing. Valentin POPA |  |
| Avizat,  Director General Administrativ  Ing. Cătălin VELICU |  |
| Director Directia Economica,  Ec.Elena Balan  Oficiul Juridic,  Jr.Elena-Delia Bancu  Sef Serviciu Achizitii Publice  Jr.Eugenia Munteanu  Adm. financiar  Elena Ramona PRAZNIŢCHI  Sef Serviciu Tehnic – Investitii  Ing. Titi Liviu Murarescu |  |